Public procurement notice: Contract Notice
Published: 2022-08-10
Buyer: ΠΕΡΙΦΕΡΕΙΑ ΝΟΤΙΟΥ ΑΙΓΑΙΟΥ
Country: GR
Contract type: Services
Procedure: Competitive dialogue
CPV classification: 31720000 | 45000000: Construction work | 45112710 | 45213280 | 45222100
Estimated value: 42700000 EUR
Submission deadline: 2022-10-14
Award criteria: The most economic tender

Technical requirements: ΜΕΛΕΤΗ, ΧΡΗΜΑΤΟΔΟΤΗΣΗ, ΚΑΤΑΣΚΕΥΗ, ΣΥΝΤΗΡΗΣΗ, ΔΙΑΧΕΙΡΙΣΗ ΚΑΙ ΛΕΙΤΟΥΡΓΙΑ ΤΟΥ ΟΛΟΚΛΗΡΩΜΕΝΟΥ ΣΥΣΤΗΜΑΤΟΣ ΕΠΕΞΕΡΓΑΣΙΑΣ ΣΤΕΡΕΩΝ ΑΠΟΒΛΗΤΩΝ ΝΗΣΟΥ ΘΗΡΑΣ
Το αντικείμενο της Σύμπραξης συνίσταται στη μελέτη, χρηματοδότηση, κατασκευή, συντήρηση, τεχνική διαχείριση και λειτουργία των υποδομών του έργου της Ολοκληρωμένης Εγκατάστασης Επεξεργασίας Αποβλήτων της Νήσου Θήρας για χρονικό διάστημα έως 27 έτη, με σκοπό την εκπλήρωση των περιβαλλοντικών στόχων που έχουν τεθεί από την εθνική νομοθεσία και τις ευρωπαϊκές οδηγίες σχετικά με τη διαχείριση στερεών αστικών αποβλήτων. Το ακριβές χρονικό διάστημα της Σύμβασης Σύμπραξης θα καθορισθεί ειδικότερα στο πλαίσιο της προτεινόμενης διαδικασίας ανάθεσης του Ανταγωνιστικού Διαλόγου.
•	 τη σύνταξη του συνόλου των απαραίτητων μελετών που θα υποβληθούν κατά την εκτέλεση της Σύμβασης Σύμπραξης, καθώς και το σύνολο των ενεργειών και δράσεων για τη σύνταξη των εγγράφων που απαιτούνται για να διασφαλισθεί η έγκαιρη έκδοση του συνόλου των αδειοδοτήσεων και των εγκρίσεων που προβλέπονται από τις κείμενες διατάξεις για την κατασκευή, πλήρη αποπεράτωση, λειτουργία και συντήρηση του Έργου,
•	το σύνολο των εργασιών κατασκευής, τη λειτουργία και συντήρηση των υποδομών του Ολοκληρωμένου Συστήματος Διαχείρισης Απορριμμάτων Νήσου Θήρας. Η λειτουργία και συντήρηση καθ’ όλη τη διάρκεια της Σύμβασης Σύμπραξης συνίσταται, ιδίως, στην καθημερινή λειτουργία του συνόλου των εγκαταστάσεων με ίδια μέσα, τη συνήθη, προληπτική και διορθωτική συντήρηση, τη βαριά συντήρηση και την περιοδική αντικατάσταση / ανανέωση τμημάτων, στοιχείων και εξαρτημάτων του εξοπλισμού (lifecycle cost) του συνόλου των εγκαταστάσεων, την καθημερινή διαθεσιμότητα των εγκαταστάσεων και συστημάτων, των κτιριακών υποδομών και του περιβάλλοντος χώρου, όπως αυτά θα αναφέρονται αναλυτικά στη Β΄ Φάση του Διαγωνισμού, ούτως ώστε το Έργο να είναι απολύτως κατάλληλο και διαθέσιμο, σύμφωνα με τις απαιτήσεις διαθεσιμότητας, τις προδιαγραφές και τους στόχους της ελληνικής νομοθεσίας και της νομοθεσίας της Ευρωπαϊκής Ένωσης
•	τη χρηματοδότηση του Έργου με ίδια ή / και δανειακά κεφάλαια (με την επιφύλαξη της Χρηματοδοτικής Συμβολής στο κατασκευαστικό κόστος του έργου),
•	την ασφάλιση των κτιριακών και λοιπών εγκαταστάσεων και συστημάτων των υποδομών που αποτελούν αντικείμενο της Σύμβασης Σύμπραξης, τόσο κατά την περίοδο μελέτης (περίοδο εργασιών) και κατασκευής του Έργου, όσο και κατά την περίοδο λειτουργίας του (περίοδο υπηρεσιών),
•	την εμπορική εκμετάλλευση μέρους ή το συνόλου των παραγόμενων δευτερογενών προϊόντων  (π.χ. ενέργεια, ανακυκλώσιμα υλικά, βιοαέριο, RDF, SRF κλπ),
Η Αναθέτουσα Αρχή προτίθεται να περιορίσει τον αριθμό των πληρούντων τα κριτήρια ποιοτικής επιλογής Υποψηφίων, οι οποίοι θα προσκληθούν να συμμετάσχουν στη Β’ Φάση του Διαγωνισμού (Διάλογος και Υποβολή Δεσμευτικών Προσφορών), εφόσον οι Υποψήφιοι αυτοί υπερβαίνουν τον κατωτέρω οριζόμενο μέγιστο αριθμό. Ειδικότερα, η Αναθέτουσα Αρχή θα προεπιλέξει κατά την Α’ Φάση κατά μέγιστο αριθμό έξι (6) Υποψηφίους, κατ’ εφαρμογή των αντικειμενικών και χωρίς διακρίσεις κριτηρίων βαθμολόγησης που προβλέπονται στο Άρθρο 15 της Πρόσκλησης.
Το έργο δύναται να λαβει συμμετοχή του Δημοσίου στη χρηματοδότηση της κατασκευής του Έργου έως του ποσού των 8,5 εκ. ευρώ κατά μέγιστο και την ένταξη του στο Πρόγραμμα Δημοσίων Επενδύσεων του Υπουργείου Περιβάλλοντος και Ενέργειας, σύμφωνα με τα διαλαμβανόμενα στην από 11.03.2022 Αιτιολογική Έκθεση της Γενικής Γραμματείας Ιδιωτικών Επενδύσεων και ΣΔΙΤ και με τους όρους που αναλύονται σε αυτήν.
Ο Διαγωνισμός θα διενεργηθεί σύμφωνα με τα οριζόμενα στο ν. 4412/2016 [«Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» - ΦΕΚ Α’ 148/08.08.2016] και στο ν. 3389/2005 («Συμπράξεις Δημόσιου και Ιδιωτικού Τομέα» - ΦΕΚ Α’ 232/22.09.2005).

Eligibility requirements: Σύμφωνα με τα οριζόμενα στο Άρθρο 6 και Άρθρο 7 της Πρόσκλησης Υποβολής Εκδήλωσης Ενδιαφέροντος

Award value: 42700000